CELEX: E2017P0001(02)
Language: da
Date: 2019-03-28 00:00:00
Title: Sag anlagt den 28. marts 2019 af Aust-Agder amt mod Konkurrenten.no AS (Sag E-1/17 COSTS 2)

11.7.2019   
            
            
               DA
            
            
               Den Europæiske Unions Tidende
            
            
               C 233/7
            
         
      Sag anlagt den 28. marts 2019 af Aust-Agder amt mod Konkurrenten.no AS
      (Sag E-1/17 COSTS 2)
      (2019/C 233/06)
      Den 28. marts 2019 anlagde Aust-Agder amt ved advokat Bjørnar Alterskjær og Amie Eliassen, Kluge Advokatfirma AS, Bryggegata 6, Postboks 1548 Vika, 0117 Oslo, Norge, sag mod Konkurrenten.no AS ved EFTA-Domstolen.
      Sagsøger anmoder Domstolen om at afsige følgende kendelse:
      
                  1.
               
               
                  At det samlede beløb, som Konkurrenten.no AS skal betale til Aust-Agder amt, fastsættes til 403 430,92 NOK, omregnet til euro på grundlag af Den Europæiske Centralbanks officielle kurs på datoen for forkyndelsen af kendelsen.
               
            
                  2.
               
               
                  Der skal betales morarenter af dette beløb fra datoen for forkyndelsen af denne kendelse, og indtil betaling sker. Den anvendte rentesats beregnes på grundlag af den rentesats, som Den Europæiske Centralbank anvender på sine vigtigste refinansieringstransaktioner den første kalenderdag i forfaldsmåneden, forhøjet med 3,5 procentpoint.
               
            
         Retlige og faktiske omstændigheder samt søgsmålsgrunde:
      
      
                  —
               
               
                  Konkurrenten.no AS anlagde den 11. januar 2017 sag ved EFTA-Domstolen til prøvelse af EFTA-Tilsynsmyndighedens beslutning nr. 179/15/COL af 7. maj 2015. Sagsøger anmodede om tilladelse til at intervenere i sag E-1/17, Konkurrenten.no AS mod EFTA-Tilsynsmyndigheden, hvilket blev imødekommet ved kendelse afsagt af formanden den 12. juli 2017.
               
            
                  —
               
               
                  Artikel 70, stk. 1, i procesreglementet for EFTA-Domstolen lyder.
                  
                     »Opstår der tvist om, hvilke udgifter der kan kræves erstattet, træffer Domstolen efter begæring af en part og efter at have hørt den anden part ved kendelse afgørelse herom.«
                  
               
            
                  —
               
               
                  EFTA-Domstolen pålagde i sin kendelse i sag E-1/17 Konkurrenten.no AS at betale sagsøgers omkostninger.